යාපනය උඩුප්පිඩ්ඩි ප්‍රදේශයේ පැරණි වැසිකිලි වලක තිබී යුද උපකරණ රැසක් ඊයේ (04) සවස හමු වූ බවට වැල්වෙටිතුරෙයි පොලීසිය සඳහන් කරයි.යාපනය උඩුප්පිඩ්ඩි ප්‍රදේශයේ පැරණි වැසිකිලි වලක් සමීපයේ තිබියදී 03 වනදා වැල්වැටිතුරෙයි පොලිස් නිලධාරියෙකුට අත්බෝම්බ දෙකක් පළමුව හමු වී ඇති අතර ඉන් පසුව මේ පිළිබඳව යාපනය පොලිස් විශේෂ කාර්ය බලකා කඳවුරට දැන්වීමෙන් පසුව එහි බෝම්බ නිස්ක්‍රීය අංශ නිලධාරීන් පිරිසක් පැමිණ අදාල වැසිකිලි වල පරික්ෂා කිරීමෙන් යුද උපකුරණ රැසක් හමු වී ඇත.මේ අනුව හමු වූ යුද උපකරණ අතර අත්බෝම්බ 14ක් ක්ලේමෝ බෝම්බ 4ක් ටී-56 වර්ගයේ ගිනි අවි උණ්ඩ 6000 ක් පමණ සොයාගෙන ඇත.අදාල යුද උපකරණ තොගය කිසියම් පාර්ශවයක් විසින් යුද සමයේදී වල දමා ඇති බවටත් මෙසේ හමු වූ යුද උපකරණ යාපනය පොලිස් විශේෂ කාර්ය බලකා කඳවුරේ බොම්බ නිශ්ක්‍රීය අංශය විසින් අධිකරණ නියෝගයකින් විනාශ කිරීමට පියවර ගත් බවට වැල්වටිතුරෙයි පොලීසිය වැඩි දුරටත් කියා සිටියේය.